পঙ্কজ ত্রিপাঠী কন্যার ‘রং ডারো’

ওয়েব ডেস্ক: এই মুহূর্তে বলিউডের তিনি এখন অন্যতম সেরা অভিনেতা। হ্যাঁ,পঙ্কজ ত্রিপাঠী(Pankaj Tripathi) বলিউডে তার বলিষ্ঠ অভিনয়ের মাধ্যমে স্থায়ী জায়গা করে নিয়েছেন। এবার পঙ্কজের মেয়ে আশি ত্রিপাঠী(Aashi Tripathi) পর্দায় আসতে চলেছেন। তাঁর সৌন্দর্যে বলিউডের অনেক নায়িকা-অভিনেত্রী চমকে হয়ে যাবেন।
বড়পর্দায় না হলেও আশি ত্রিপাঠীকে দেখা যাবে মিউজিক ভিডিও ‘রং ডারো'(Rang Daaro)তে। পঙ্কজ বলেছেন, আশিকে পর্দায় দেখা আমাদের দুজনের জন্যই আবেগঘন ও গর্বের মুহূর্ত ছিল। ও পারফর্মিং আর্টসে যথেষ্ট উৎসাহী ছিল। এটা ওর প্রথম কাজ। দেখা যাক ওর যাত্রা কতদূর নিয়ে যেতে পারে।

আরও পড়ুন:বাবার নতুন প্রেমিকাকে নিয়ে কি অসন্তুষ্ট মেয়ে ইরা!

পঙ্কজ কন্যা আশি বর্তমানে মুম্বইয়ের একটি কলেজে পড়াশোনা করছেন। আশির ইচ্ছে সে অভিনয়ের পথেই হাঁটবে। প্রসঙ্গত, সংগীত পরিচালক অভিনব আর কৌশিক এই মিউজিক ভিডিওর ব্যাপারে প্রস্তাব নিয়ে আশির মা মৃদুলার কাছে গিয়েছিলেন তখন তিনি পঙ্কজ ত্রিপাঠিকে বিষয়টি জানিয়েছিলেন। ‘রং ডারো’ মিউজিক ভিডিওতে আশিকে একজন চিত্রশিল্পীর ছবি আঁকার জন্য মডেলের ভূমিকায় দেখা যাবে। এই মিউজিক ভিডিওতে গান গেয়েছেন মৈনাক ভট্টাচার্য ও সঞ্জনা রামনারায়ণ।